Ammud n yinzan 396. Ufan yiwen d nekk, wayeḍ am nekk 397. Aseɛdi ur ikeččem gar-asen 398. Lgirra xeṭṭeṭṭen-as lɛuḍama, xedment zzuɛama, wertent lxubata 399. D asennan i tḥeqqreḍ ara ak-yentun 400. Tameṭṭut am ddayla, ma teɛniḍ ad tt-tqeɛdeḍ ad tt-terẓeḍ 401. Ur yettizwiɣ ara wudem-is 402. Ayen teǧǧiḍ ad ak-yeǧ 403. Bu yiles medden akk ines 404. Ɣum iṭij s uɣerbal 405. Ferqen am ibawen ɣef lluḥ 406. Ur ttiẓid ad ak-sbelɛen medden, ur ttirẓig ad ak-susfen 407. Ansi i as-tekkiḍ i larebɛa d asawen 408. Yeẓra Rebbi i yellan deg uɣyul imi is-yekkes acciwen 409. Ccɣel am yizem, mi teɛniḍ yettuɣal d awtul 410. Awal wellah ar terwuḍ, ma d tidet wellah ur tt-teẓriḍ 411. Iḍes d gma-s n lmut 412. Win iswesɛen amzun iwwet 413. Ula d ssber yesɛa tilas 414. Win i d-iqeddren taseṭṭa ijurr-itt 415. Win ik-iɛussen yerna-k 416. Ala seksu i yettɛawaden afuru 417. Yefka Rebbi irden i yir tuɣmas 418. Yekker-d ufrux yesselqaḍ bab-as 419. Ulac tirect ur nesɛi akerfa 420. I tẓebbujt ar tulmut 421. Lukan yettuɣal lxir ad yuɣal azeggar 422. Andi itt-greɣ teqqur 423. Ddiɣ d yir arfiq yeǧǧa-yi deg yir amḍiq 424. Anwi ikem-icekren a tislit-nneɣ d yemma teḥder xalti 425. Ul yerḥa tazmert ulac 426. Yir lexbar ad ak-yezwir s axxam 427. Yiwen wass i tekḥel tyaziḍt, yewwi-tt ufalku 428. Am win ik-ibudden am win ik-ihudden 187